ທ່ານພົນໂທ ຟານວັນຢາງ, ຫົວໜ້າກົມໃຫຍ່ເສນາທິການ ກອງທັບປະຊາຊົນຫວຽດນາມ, ຮອງລັດຖະມົນຕີກະຊວງປ້ອງກັນປະເທດ ເປັນປະທານກອງປະຊຸມດັ່ງກ່າວ.
ໃນໄລຍະຜ່ານມາ, ບັນດາກົມກອງໄດ້ປະຕິບັດບັນດາຂໍ້ກໍານົດກ່ຽວກັບການກວດກາໄລ່ລຽງ, ຕີລາຄາ, ແບ່ງປະເພດອາວຸດ, ລູກກະສູນຢ່າງເຂ້ັມງວດ. ບັນດາອົງການກ່ຽວຂ້ອງຂອງກະຊວງປ້ອງກັນປະເທດ ໄດ້ກວດກາລູກກະສູນຊັ້ນ 5 ແລະຊັ້ນ 5 ທີ່ອັນຕະລາຍ, ສະເໜີແກ້ໄຂຢ່າງທັນການ.
ວຽກງານເກັບກູ້ ແລະທໍາລາຍລະເບີດບໍ່ທັນແຕກ, ວັດຖຸລະເບີດ ໄດ້ປະຕິບັດຖືກຕ້ອງກັບວິວັດທະນາການ, ກໍາຈັດຢ່າງມີປະສິດທິຜົນ ແລະທັນການ, ຮັບປະກັນຄວາມປອດໄພ, ເຊິ່ງໄດ້ອໍານາດການປົກຄອງ, ປະຊາຊົນ ແລະບັນດາທ້ອງຖິ່ນຕີລາຄາສູງ.
ທີ່ກອງປະຊຸມ, ຕາງໜ້າການນໍາບັນດາອົງການ, ກົມກອງໄດ້ຍົກໃຫ້ເຫັນບັນດາຈຸດດີ, ຈຸດອ່ອນ, ເຫດຜົນ, ບົດຮຽນຢ່າງຈະແຈ້ງ ແລະວາງອອກທິດທາງໜ້າທີ່, ມາດຕະການປະຕິບັດເພື່ອແນໃສ່ເພີ່ມທະວີ, ຍົກສູງຄວາມຮັບຜິດຊອບຂອງຄະນະພັກ, ຜູ້ບັນຊາການທຸກຂັ້ນໃນວຽກງານຮັບປະກັນຄວາມປອດໄພໃຫ້ສາງອາວຸດ, ລູກກະສູນ ແລະການຄຸ້ມຄອງ, ເກັບກູ້ ແລະທໍາລາຍລະເບີດບໍ່ທັນແຕກ, ກໍາຈັດວັດຖຸລະເບີດໃນໄລຍະຈະມາເຖິງ.
ສະຫຼຸບກອງປະຊຸມ, ທ່ານພົນໂທ ຟານວັນຢາງ ຮຽກຮ້ອງຄະນະພັກ, ຜູ້ບັນຊາການບັນດາກົມກອງ ສືບຕໍ່ຊາບຊຶມບັນດາຄໍາສັ່ງ, ຂໍ້ກໍານົດຂອງກົມໃຫຍ່ເສນາທິການ ກ່ຽວກັບວຽດງານຮັບປະກັນຄວາມປອດໄພໃຫ້ສາງອາວຸດ, ລູກກະສູນຢ່າງເຂັ້ມງວດ ແລະຄຸ້ມຄອງ, ເກັບກູ້ ແລະທໍາລາຍລະເບີດບໍ່ທັນແຕກ, ກໍາຈັດວັດຖຸລະເບີດ ເພື່ອແນໃສ່ຍົກສູງສະຕິ, ຄວາມຮັບຜິດຊອບໃຫ້ແກ່ພົນທະຫານ ທຸກຄົນໃນກົມກອງ. ຄະນະພັກ, ຜູ້ບັນຊາການບັນດາກົມກອງ ຕ້ອງຮັກສາບັນດາລະບອບລາດຕະເວນ, ເວນຍາມເປັນປະຈໍາຢ່າງເຂັ້ມງວດ, ປ້ອງກັນລະບົບສາງອາວຸດ, ລູກກະສູນ ແລະບັນດາຂໍ້ກໍານົດກ່ຽວກັບການກວດກາໄລ່ລຽງ, ຕີລາຄາ, ແບ່ງປະເພດອາວຸດ, ລູກກະສູນ, ບໍ່ປະໃຫ້ເກີດສະພາບຂາດຄວາມປອດໄພຢ່າງເດັດຂາດ.
ແປໂດຍ: ທູຈາງ